बच्चे के जन्म के बाद निकाला गया, आंतें सिकुड़ गईं; महिलाएं रहें अलर्ट
Indore Uterine Fibroid Case; 6 Kg Tumor Removed From Woman's Body. What Is Uterine Fibroid And Its Causes. यूट्रस में ट्यूमर का पता महिला को उस समय चला, जब वो 6 महीने की प्रेग्नेंट थी।  डॉक्टर ने इस दौरान फाइब्रॉएड निकालने के लिए मना कर दिया। इससे मां और बच्चे दोनों को खतरा था
इंदौर में 32 साल की महिला जब प्रेग्नेंट थी, तब उसे पेट में फाइब्रॉएड यानी गांठ की शिकायत हुई। डॉक्टर ने उसे डिलीवरी के बाद निकालने की सलाह दी।
बच्ची के जन्म के बाद भी महिला ऑपरेशन कराने से बचती रही। गांठ की वजह से होने वाले दर्द और दूसरी तकलीफों को सहती रही।
आज वो महिला 34 साल की है, और हाल ही में उसकी बच्चेदानी से 6 किलो का फाइब्रॉएड निकला गया। महिला पहले से ही 7 साल के एक बच्चे की मां है।
इस बीच महिला को ये परेशानियां हुईं
इतनी प्रॉब्लम के बावजूद उसने डेढ़-दो साल बाद तक ऑपरेशन क्यों नहीं कराया?
उसकी दूसरी बेटी छोटी थी। उसे लगता था कि यदि ऑपरेशन करा लिया तो बेटी मां का दूध नहीं पी पाएगी।
दूसरी वजह यह कि इस ऑपरेशन से डॉक्टर यूट्रस यानी बच्चादानी को भी खतरा बता रहे थे। चूंकि उसकी पहले से दो बेटियां थी और उसे बेटे की ख्वाहिश थी इसलिए वो अपना ऑपरेशन टालती रही।
इंदौर की यह महिला अकेली नही है, यंग जनरेशन में भी फाइब्रॉएड की प्रॉब्लम बढ़ती जा रही है।
आज जरूरत की खबर में जानेंगे कि ये फाइब्रॉएड होता क्या है और क्यों होता है, इसका इलाज क्या है ...
एक्सपर्ट पैनल: 
सवाल: यूट्रस यानी गर्भाशय में फाइब्रॉएड क्या है?
जवाब: महिलाओं के यूट्रस में होने वाली गांठ या ट्यूमर को फाइब्रॉइड कहते है। इसका साइज मूंग जितना छोटा भी हो सकता है या खरबूजे जितना बड़ा भी।
सवाल: फाइब्रॉएड क्यों होता है?
जवाब: बढ़ती उम्र, हॉर्मोनल चेंजेस या जेनेटिक कारणों से कई महिलाओं को फाइब्रॉएड की प्रॉब्लम होने लगती है।
सवाल: किस उम्र में महिलाओं को इसे होने का खतरा ज्यादा रहता है?
जवाब: 35 साल के बाद महिलाओं में यह प्रॉब्लम होना कॉमन है। इन दिनों बदलती लाइफस्टाइल, खानपान, पर्यावरण प्रदूषण और कई वजहों से 30 के बाद लड़कियों में फाइब्रॉएड के केस मिल रहे हैं।
सवाल: आजकल फाइब्रॉएड की प्रॉब्लम महिलाओं में बढ़ने की वजह क्या है?
जवाब: बच्चादानी महिला के अंदर के हार्मोन्स पर निर्भर रहती है। अगर हार्मोन्स इनबैलेंस होते हैं तो इस वजह से मांसपेशियां छोटी-छोटी गठानें बनाना शुरू कर देती हैं और एक बड़ी गठान का रूप ले लेती है।
अगर गठान का छोटे होने के दौरान ही इलाज हो जाए तो उसे हार्मोन्स की दवाइयों से रिमूव किया जा सकता है।
साथ ही महिला बिना डरे समय पर दिखा देती है तो ऐसी नौबत नहीं आती। दरअसल अकसर महिलाएं ऑपरेशन से डरती हैं और यही परेशानी का कारण होता है।
सवाल: किस डर से महिलाएं फाइब्रॉएड का इलाज करवाने से हिचकती हैं?
जवाब: ऑपरेशन और सर्जरी से यूट्रस निकल जाने के डर से ज्यादातर महिलाएं अपनी जांच करवाने से हिचकती हैं।
उन्हें लगता हैं कि वो कभी मां नहीं बन पाएगी, कोई शादी नहीं करेगा I
सवाल: क्या फाइब्रॉएड होने पर डरने की जरूरत है? इससे क्या नुकसान होता है?
जवाब: फाइब्रॉएड होने पर डरने की जरूरत नहीं है। शुरुआती जांच में डायग्नोज होने पर इसका दवाओं से इलाज किया जा सकता है।
कुछ केस में फाइब्रॉएड से महिलाओं में मिसकैरेज, प्रीमच्योर डिलीवरी, पेट में बच्चे की पोजिशन में गड़बड़ी, जिससे नॉर्मल डिलीवरी पॉसिबल नहीं होती।
सर्जरी के दौरान ज्यादा ब्लीडिंग जैसी दिक्कतें हो सकती हैं। इसकी वजह से कुछ महिलाओं को एनीमिया हो जाता है।
सवाल: बिना सर्जरी के फाइब्रॉएड ठीक होने की संभावना कितनी है?
जवाब: अगर फाइब्रॉएड बहुत छोटा है। डॉक्टर ने ऑपरेट करने से मना कर दिया है तो सर्जरी की जरूरत नहीं है।
ज्यादातर केस में शुरुआती स्टेज में पता होने पर फाइब्रॉएड को दवाओं से ठीक किया जा सकता हैI
इसके बड़े होने पर लेप्रोस्कोपिक ऑपरेशन से इसे आसानी से निकाला जा सकता है।
सवाल: अगर किसी महिला को फाइब्रॉएड है, लेकिन उससे कोई प्रॉब्लम नहीं हो रही है, फिर भी उसे निकलवाना चाहिए?
जवाब: फाइब्रॉएड एक हार्मोनल डिपेंडेंट ट्यूमर है। इसके इलाज में बहुत सारे फैक्टर्स को देखा जाता है। इसके बाद ही फैसला निकालने या नहीं निकलने का होता हैI
सवाल: अगर किसी लड़की को कम उम्र में फाइब्रॉएड है तो क्या वो मां नहीं बन पाएगी?
जवाब: जिस महिला में कम उम्र में फाइब्रॉएड का पता चलता है वो भी मां बन सकती है, बस समय से इलाज करवाना चाहिए।
सबसे पहले तो लक्षणों को ऑब्जर्ब करें। अगर लक्षण दिखते हैं तो अल्ट्रासाउंड कराएं।
रिपोर्ट में फाइब्रॉएड का साइज 5 सेमी से कम है तो टेंशन की कोई बात नहीं है।
लेकिन फाइब्रॉएड का साइज इससे बड़ा है तो ऑपरेट कराना और ट्रीटमेंट कराना जरूरी है।
सवाल: फाइब्रॉएड को सही करने का तरीका क्या डिटेल में बता सकती हैं?
जवाब: यूट्रस फाइब्रॉएड के इलाज के लिए सर्जरी के कई ऑप्शन हैं-
नॉर्मल, सीरियस लक्षणों के हिसाब से अलग-अलग सर्जरी की जाती है।
मायोमेक्टॉमी: मायोमेक्टॉमी में हेल्दी टिश्यू को रखते हुए फाइब्रॉएड को हटाया जाता है, यह प्रोसेस लैप्रोस्कोपी या पेट की सर्जरी के जरिए की जा सकती है।
हिस्टरेक्टॉमी: यूट्रस को पूरी तरह से हटाने को हिस्टरेक्टॉमी की जाती है। इस प्रोसेस में फाइब्रॉएड को पूरी तरह से खत्म कर दिया जाता है।
एंडोमेट्रियल एब्लेशन: इस प्रोसेस में, डॉक्टर यूट्रस के अस्तर को हटा देता है। इसके लिए डॉक्टर इलेक्ट्रिक करंट, लेजर, वायर लूप या माइक्रोवेव का यूज करते हैं। इस प्रोसेस के बाद एक महिला का पीरियड बंद हो जाता है और वह प्रेग्नेंट नहीं हो सकती है।
सवाल: इसके खतरे को कैसे रोका जा सकता है?
जवाब: ये कुछ बदलाव हैं, जिसे अपनाकर फाइब्रॉएड के खतरे को कंट्रोल किया जा सकता है। जैसे-
सवाल: फाइब्रॉएड होने पर या फाइब्रॉएड के ऑपरेशन के बाद खानपान कैसा होना चाहिए?
जवाब: फाइब्रॉयड होने पर ब्लीडिंग होती है। इस वजह से एनीमिया यानी खून की कमी होने का रिस्क रहता है। इसमें आयरन रिच डाइट जैसे बीट रूट, हरी सब्ज़ियां, फल, सलाद, अंकुरित अनाज, दाल, अंडे, दूध और उससे बनी चीजें खानी चाहिए।
डेली रूटीन में ये सब शामिल कर लें…
जरूरत की खबर के कुछ और आर्टिकल भी पढ़ें…
1.बच्चा चॉकलेट वाला दूध पीता है:क्या यह पाउडर हेल्दी है, किस उम्र से बच्चों को देना सही; खरीदते वक्त ध्यान रखें 4 बात
2.बढ़ती गर्मी में बुखार:क्यों होता है यह, नॉर्मल पानी की पट्‌टी रखें या बर्फ की; गिलोय-तुलसी कितनी फायदेमंद
